bil super
* højere erstatning ved totalskade.
* højere erstatning hvis bilen er stjålet.
* dækker pludseligt opståede skader på motor og gearkasse.
* lånebil ved totalskade og tyveri ved egen bil op til 35 dage.

ved totalskade får du erstatning svarende til bilens købspris ved første indregistreringsdato, hvis den er nyere end 3 år. hvis bilen er ældre end 3 år, svarer erstatningen til handelsprisen plus 15 %. bliver din bil stjålet, får du ligeledes handelsprisen + 15 % i erstatning, såfremt bilen ikke bliver fundet inden for 28 dage.

som noget helt enestående dækker bil super pludseligt opståede skader – som ikke skyldes slidtage – på motor og gearkasse, som medfører, at bilen ikke kan køre.

bemærk, at alle serviceeftersyn skal være udført på et autoriseret ​værksted. bil super ophører, når bilen bliver 7 år, eller når den har kørt mere end 150.000 km.

